**ГОДИШЕН ПЛАН**

ЗА ДЕЙНОСТТА НА НЧ „НАДЕЖДА-1926” - с. ГЕРГЕВЕЦ ЗА 2023 г.

**I.** **ОСНОВНИ ЦЕЛИ И ЗАДАЧИ:**

Основна цел: Да се провеждат мероприятия, които единствено могат да допринесат възраждането и разцвета на българската култура, местните традиционни обичаи, фолклора и всичко онова единственно и неповторимо, което повишава стойността на нашето село.

 Да се работи за запазване на традициите и обичаите и утвърждаване на национално самосъзнание. Да осъществяваме културния живот на хората и ги приобщаваме към постиженията на науката, изкуството и културата.

 **Задачи:**

 1. Да спомага за изграждането на ценностна система у децата и младежите.

 2. Да опазваме културно историческото наследство и национални традиции.

 3. Да разработва и реализира инициативи за местно развитие и финансиране

 на Читалищната деиност.

 4. Да поддържа и обогатява материалната база.

**II. БИБЛИОТЕЧНА ДЕЙНОСТ:**

 1. Подобряване дейността на библиотеката съобразена с интересите и нуждите на населението, чрез различни форми на културно масовата работа.

 2. Работа с читатели. Проучване на читателското търсене.

 3. Осъществяване на изложби, свързани с бележити дати.

 4. Oбновяване на библиотечния фонд.

**III. ТВОРЧЕСКА ДЕЙНОСТ:**

 Към Читалището има състав за автентичен фолклор - Женска певческа група.

 Ще работим за:

* Създаване на група за народни танци.
* Осъществяване на културния календар за читалищните прояви.
* Участие в културни мероприятия на общината.
* Повишаване художественото и жанрово разнообразие на културните мероприятия.
* Честване на официални и традиционни празници, сборове и годишнини.
* Провеждане на мероприятия свързани със съхраняване, развитието и популяризиране на местни традиции и обичаи.

**IV. СОЦИАЛНА ДЕЙНОСТ:**

 - Работим с Кметството и клуба на Пенсионера.

 - Предоставяне на социални услуги - попълване на документи на пенсионери и роми.

 - Работим съвместно и с ромското население.

 **V. ИНФОРМАЦИОННА ДЕЙНОСТ:**

 - Компютър в полза на населението.

**VI. ГОДИШЕН КУЛТУРЕН КАЛЕНДАР:**

 **Месец Януари**

Пресъздаване на обичая – „Бабинден” - музикална програма.

 **Месец Февруари**

 Отпразнуване на празника в центъра на селото - ”Трифон Зарезан”.

„Кукери” и „Сирни заговезни” - програма и почерпка.

 **Месец Март**

Отпразнуване на пролетните празници – 1 март, 8 март, 22 март

„Пролетен бал” - танцуват децата от селото.

 **Месец Април**

„Лазаров ден” и „Цветница” - пресъздаване на народните обичаи.

„Великденски празници” - хоро в центъра на с. Гергевец.

Състезание за най-красиво и здраво яйце.

 **Месец Май**

06 Maй - Отбелязваме Сбор на с. Гергевец, новостроящия храм Св. Георги Победоносец.

24 Май - Ден на българската просвета и култура и Славянската писменност.

Тържествен концерт.

 **Месец Юни**

01.06 - С игри и състезания ще празнуваме деня на Детето.

02.06 - Ден на Ботев и загиналите за свободата на България и празник на Читалището.

Тържествен рецитал по стихове на Ботев и поставяне на цветя и венци на паметната плоча на най-малкия четник в Ботевата чета - Александър х. Димитров ЧЕНДОВ, който е роден в с. Аладаглий (с. Гергевец) и пред плочата на падналите в бой за свободата на България герои от селото.

 **Месец Юли и Август**

Участие на младежи в спортни турнири организирани в селото - Футбол, волейбол, тенис на маса.

 **Месец Септември**

Отбелязване с табло двата празника през месеца – 6 Септември – Съединението на България и 22 Септември – Независимостта на България.

 **Месец Октомври**

Отпразнуване на международния ден на възрастните хора - 01.10.2022 г.

 **Месец Ноември**

Ден на Будителите - 01.11. - подреждане на кът по повод деня на будителите. Деня на Християнското семейство - седянка.

**Месец Декември**

 Коледни и новогодишни празници - коледен концерт, изложба на

 Сурвакници, новогодишни картички, общоселско веселие.

 **ЯНУАРИ - ДЕКЕМВРИ**

1. Аранжиране на табло, витрини и кътове за юбилейни годишнини.

2. Организиране на бригади за почистване на помещения и зелени площи.

3. Организиране на екскурзия за читалищни членове.

 **ЧЕСТВАНИЯ:**

* Национални празници

3 Март- Освобождението на България

Възкресение Христово - изложба на яйца и козунаци.

24 Май - Ден на Българската просвета и култура и на Славянската писменност.

6 Септември – Съединението на България и 22 Септември – Независимостта на България.

1 Ноември - Ден на народните бъдители.

24-25 Декември - Рождество Христово.

**VII. ОРГАНИЗАЦИОННА ДЕЙНОСТ:**

1. Заседание на настоятелството на 3 месеца - 4 за годината.

2. Общи събрания - едно за година.

**VIII. ИЗТОЧНИЦИ НА ФИНАНСИРАНЕ ЗА ИЗДРЪЖКА И ДЕЙНОСТ НА**

 **ЧИТАЛИЩЕТО през 2022 г.**

 ( Държавна субсидия, наем на земеделска земя и Членски внос)

Годишният план за 2022 г. е одобрен и приет на заседание на Читалищното

Настоятелство.

08.11.2021 г. ПРЕДСЕДАТЕЛ:

 /Диана Пеева/